بلقولة تولد ف تيفلت، كان خدام ف فاس موضاف د ديوانة. لكاريير ديالو دولية بدات ملي دخل ف ليسطا دولية ف 1993، لي خلاتو يحكم ماتش بين فرانصا ؤ نڭليز ف 1997 ف تورنوا د فرانصا. كان حتا بين لحكام لي شاركو ف كاس إفريقيا د 1996 ؤ 1998، لي حكم فيهم جوج ماتشات ف كل نسخة[1]. ف كاس لعالام 1998، ب زيادة علا لفينال، حكم بلقولة جوج ماتشات د لڭروپات (ألمانيا ضد لميريكان ؤ لارجونتين ضد كرواتيا).[2] توفا بلقولة فـ15 يونيو 2002 ب لكونسير[3]، ؤ تدفن ف مدينتو.